**Kúpna zmluva**

uzatvorená podľa ustanovenia § 409 a nasl. zákona č. 513/1991 Zb. (Obchodného zákonníka) v znení neskorších predpisov a podľa zákona č.343/2015 Z. z. o verejnom obstarávaní a o zmene a doplnení niektorých zákonov v platnom znení

Čl. I - Zmluvné strany

Kupujúci:

Názov: Mesto Žarnovica

Sídlo: Námestie SNP 33, 966 81 Žarnovica

Zastúpenie: Ing. Alena Kazimírová, primátorka mesta

IČO: 00321117

DIČ: 2021111543

Web: [www.zarnovica.eu](http://www.zarnovica.eu)

Email: info@zarnovica.eu

Kontaktná osoba: Pavel Hudec

Email: projektovymanazer@zarnovica.eu

(ďalej len: „Kupujúci")

Predávajúci:

Názov:

Sídlo:

Zastúpenie:

IČO:

DIČ:

IBAN:

Web:

Email:

Označenie registra:

Číslo zápisu:

Kontaktná osoba:

Email:

(ďalej len: „Predávajúci")

Čl. II - Predmet zmluvy

1. Predmetom tejto kúpnej zmluvy je najmä záväzok predávajúceho dodať kupujúcemu tovar ktorý je bližšie špecifikovaný v prílohe tejto zmluvy (ďalej len: „predmet kúpy" alebo „tovar") a previesť na kupujúceho vlastnícke právo k predmetu kúpy a záväzok kupujúceho riadne dodaný tovar prevziať a zaplatiť zaň dohodnutú cenu. Predmet zmluvy zahŕňa aj dopravu a inštaláciu na mieste plnenia. Predávajúci predáva kupujúcemu za podmienok uvedených v tejto zmluve do výlučného vlastníctva predmet kúpy a to:

|  |  |  |  |  |
| --- | --- | --- | --- | --- |
| **Názov predmetu dodávky:** | Počet jednotiek | Celková cena bez DPH | DPH:% | Celková cena s DPH |
| Fotovoltika ZŠ | 1 ks |  | 23 |  |

1. Predávajúci sa zaväzuje, že dodá predmet zmluvy podľa tejto zmluvy a v súlade s výzvou na predkladanie ponúk zverejnenou prostredníctvom systému Tendernet a s cenovou ponukou, ktorú Predávajúci predložil Kupujúcemu v zákazke, ktorá predchádzala uzatvoreniu tejto zmluvy. Tieto dokumenty (tzn. výzva a ponuka) sú obom zmluvným stranám známe, boli zmluvným stranám navzájom odovzdané a obe zmluvné strany ich považujú za súčasť tejto zmluvy.

Čl. III - Kúpna cena

1. Kúpna cena bola určená v súlade s ponukou Predávajúceho v zákazke „**Fotovoltika ZŠ**" ako cena pevná a nemenná. Kúpna cena za celý predmet kúpy (t. z. za všetok tovar uvedený v Čl. II tejto zmluvy pri množstvách tam uvedených) je celkom:

Cena bez DPH:

DPH:

**Cena s DPH:**

1. V kúpnej cene sú zahrnuté všetky náklady súvisiace s dodaním predmetu zákazky, t.z. všetky tovary, služby a práce potrebné k riadnemu plneniu podľa tejto zmluvy, napr. vrátane nákladov Predávajúceho na zabalenie predmetu kúpy pri doprave, náklady na dopravu tovaru a pod.
2. Predávajúci bude predmet kúpy fakturovať až po riadnom dodaní celého predmetu kúpy a to prostredníctvom jednej faktúry, ktorú vystaví a doručí Predávajúci Kupujúcemu do 30 dní po riadnom a úplnom dodaní celého predmetu kúpy. Podkladom pre vystavenie faktúry bude súpis skutočne dodaných tovarov potvrdený oprávneným zástupcom kupujúceho. Splatnosť faktúry je 30 kalendárnych dní od jej doručenia kupujúcemu.
3. Faktúra bude vyhotovená elektronicky a zaslaná na email kontaktnej osoby a na podatelna@zarnovica.eu musí obsahovať všetky údaje, ktoré vyžaduje platná právna úprava Slovenskej republiky a EÚ. Údaje na faktúre musia byť v súlade s údajmi uvedenými v uzatvorenej zmluve. V prípade, že faktúra nebude obsahovať predpísané náležitostí, Kupujúci je oprávnený vrátiť ju Predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry Kupujúcemu. Prílohou faktúry musí byt vždy aj protokol podľa Čl. IV ods. 2 tejto zmluvy.
4. V prípade, ak Predávajúci nie je platcom DPH, a v priebehu realizácie diela sa stane platcom DPH, zaväzuje sa, že dohodnutú cenu neprekročí, t.z., že cena podľa ods. 1 tohto článku bude považovaná za cenu s DPH.

Čl. IV. – Miesto, čas a podmienky dodania

1. Presné miesto dodania predmetu zmluvy - tovaru Základná škola, Ulica Fraňa Kráľa 838/17, 966 81 Žarnovica bude potvrdené Predávajúcemu ihneď po jeho upresnení času plánovaného dodania. Konkrétny čas plánovaného dodania je vhodné oznámiť kontaktnej osobe min. 3 pracovné dni vopred. Predmet zmluvy musí byť dodaný najneskôr do 60 kalendárnych dní od nadobudnutia účinnosti zmluvy.
2. Osobou oprávnenou potvrdiť prevzatie predmetu kúpy je kontaktná osoba podľa Čl. I. Predávajúci vyzve napr. emailom Kupujúceho najneskôr 3 pracovné dni pred termínom odovzdania predmetu kúpy k prevzatiu. Podmienkou dodania každého tovaru tvoriaceho predmet kúpy je, že tento konkrétny tovar bude plne funkčný a budú dodané všetky jeho časti v požadovaných parametroch. O prevzatí predmetu kúpy spíšu strany protokol, ktorý bude obsahovať aj súpis prípadných zistených vád predmetu kúpy, ktoré nebránia v riadnom užívaní, dohodu o opatreniach na ich odstránenie, prehlásenie Predávajúceho, že predmet kúpy odovzdáva a prehlásenie Kupujúceho, že predmet kúpy preberá. Tento protokol bude tvoriť prílohu k faktúre. V prípade, ak by predmet kúpy mal vady, ktoré bránia v riadnom užívaní predmetu kúpy alebo väčší počet vád, ktoré nebránia v riadnom užívaní predmetu kúpy, nie je kupujúci povinný prevziať predmet kúpy. Minimálne dve originálne vyhotovenia protokolu je predávajúci povinný vydať kupujúcemu. V prípade porušenia týchto povinnosti sa predmet kúpy nepovažuje za odovzdaný až do dňa, v ktorom predávajúci odovzdá originál protokolu kupujúcemu.
3. Dňom odovzdania predmetu kúpy prechádza na kupujúceho vlastnícke právo k predmetu kúpy ako aj nebezpečenstvo škody na predmete kúpy.

Čl. V - Osobitné ustanovenia

1. Predávajúci je povinný najneskôr v deň, kedy dodá predmet kúpy alebo jeho časť, predložiť kupujúcemu v slovenskom jazyku originály alebo osvedčené kópie všetkých dokumentov ktoré sú určené a potrebné pre tieto tovary, napr.:
2. Záručné listy, návody na obsluhu, certifikáty a atesty, správy o vykonaných odborných skúškach a odborných prehliadkach,
3. Ostatné doklady súvisiace s predmetom zmluvy, ak sú vyžadované podľa platných právnych predpisov.
4. V prípade, ak predávajúci túto svoju povinnosť nesplní a nepredloží, ktorýkoľvek z vyššie uvedených dokumentov, ide o vadu, ktorá bráni v riadnom užívaní predmetu.
5. Predávajúci sa zaväzuje strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
6. Ministerstvo investícií, regionálneho rozvoja a informatizácie SR
7. Ministerstvo financií Slovenskej republiky a ním poverené osoby,
8. Úrad vládneho auditu,
9. Protimonopolný úrad Slovenskej republiky,
10. Kontrolné orgány Európskej únie,
11. Najvyšší kontrolný úrad Slovenskej republiky,
12. Splnomocnení zástupcovia Európskej Komisie a Európskeho dvora audítorov.
13. Predávajúci vyhlasuje, že v čase podpisu zmluvy má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. V prípade, ak sa budú na strane Predávajúceho ako zmluvnej strany podieľať viaceré subjekty, podmienku podľa predchádzajúcej vety musia splniť všetky tieto subjekty.

Čl. VI. - Záručná doba a vady

1. Predávajúci zodpovedá za to, že predmet kúpy bude mať počas záručnej doby vlastnosti dohodnuté v zmluve.
2. Záručná doba na predmet kúpy je min. 24 mesiacov a začína plynúť odo dňa odovzdania predmetu kúpy Kupujúcemu.
3. Predávajúci zodpovedá za vady, ktoré má predmet kúpy v čase jeho odovzdania Kupujúcemu. Za vady, ktoré sa prejavili po odovzdaní predmetu kúpy zodpovedá Predávajúci vtedy, ak boli spôsobené porušením jeho povinností.
4. V prípade, že počas záručnej doby sa zistí vada na predmete kúpy, Kupujúci elektronicky upozorní Predávajúceho. Zmluvné strany sa dohodli, že počas záručnej doby má Kupujúci právo požadovať a Predávajúci povinnosť bezplatne odstrániť zistené a reklamované vady.
5. Predávajúci a zaväzuje začať s odstraňovaním vád predmetu kúpy v čo najkratšom, technicky možnom čase, najneskôr však do 3 pracovných dní od uplatnenia reklamácie Kupujúcim, ak nedôjde k písomnej dohode o inom termíne.
6. Uplatnením reklamácie sa rozumie doručenie reklamácie Predávajúcemu emailom na adresu uvedenú v Čl. I. tejto zmluvy, pokiaľ nebude oznámený iný email.
7. Predávajúci sa zaväzuje odstrániť reklamované vady do 5 pracovných dní od začatia ich odstraňovania, ak nedôjde k písomnej dohode o inom termíne.
8. Predávajúci sa zaväzuje poskytovať počas záručnej doby záručný servis bezodplatne.

Čl. VII. – Zmluvné pokuty, náhrada škody, odstúpenie od zmluvy

1. V prípade, ak Predávajúci nedodá kompletný predmet kúpy v súlade s touto zmluvou v termíne uvedenom v Čl. IV. ods. 1 tejto zmluvy, má Kupujúci nárok na zmluvnú pokutu vo výške 50€ za každý, aj začatý deň omeškania s riadnym dodaním predmetu kúpy. Kupujúci má zároveň nárok na náhradu škody, ktorá mu vznikne z dôvodu omeškania Predávajúceho s dodaním predmetu kúpy a to v plnej výške vzniknutej škody.
2. V prípade nedodržania lehôt uvedených v Čl. VI. tejto zmluvy, má kupujúci nárok na zmluvnú pokutu vo výške 50€ za každý aj začatý deň omeškania.
3. Vyššie uvedenými zmluvnými pokutami nie je dotknutý nárok na náhradu škody, ktorá vznikla v dôsledku porušenia povinností vyplývajúcich z tejto zmluvy a to aj v prípade, ak vzniknutá škoda prevyšuje výšku zmluvnej pokuty (t.z. nárok na náhradu škody je zachovaný v plnej výške).
4. V prípade, ak bude Kupujúci v omeškaní so zaplatením faktúry podľa tejto zmluvy, Predávajúci má nárok na úrok z omeškania vo výške 0,05% z dlžnej sumy za každý deň omeškania.
5. Kupujúci je oprávnený odstúpiť od tejto zmluvy v prípade podstatného porušenia tejto zmluvy zo strany Predávajúceho. Zmluvné strany považujú za podstatné porušenie tejto zmluvy, najmä ak Predávajúci:
	1. bude meškať s termínom dodania predmetu kúpy o viac ako 20 pracovných dní,
	2. bez predchádzajúceho súhlasu kupujúceho prevedie všetky, alebo niektoré práva a záväzky vyplývajúce z tejto zmluvy na tretie osoby,
	3. poruší povinnosti vyplývajúce z ustanovení tejto zmluvy, napr. nedodá predávajúcemu ktorýkoľvek doklad, ak bol požadovaný v Čl. V. tejto zmluvy
6. Predávajúci má nárok odstúpiť od tejto zmluvy v prípade, ak bude Kupujúci v omeškaní s úhradou faktúry podľa tejto zmluvy o viac ako 20 pracovných dní.
7. Odstúpením od zmluvy zanikajú všetky práva a povinnosti strán zo zmluvy a jeho účinky nastávajú dnom doručenia druhej zmluvnej strane. Odstúpenie od zmluvy sa nedotýka nároku na náhradu škody vzniknutej porušením zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.
8. Zmluvná pokuta podľa tejto zmluvy je splatná 5 pracovných dní odo dňa doručenia výzvy na jej uhradenie Predávajúcemu. Kupujúci je oprávnený jednostranne si započítať svoju pohľadávku voči Predávajúcemu (nárok na zmluvnú pokutu) s pohľadávkou Predávajúceho voči Kupujúcemu (zaplatenie kúpnej ceny).

Čl. VIII. - Záverečné ustanovenia

1. Účastníci si zmluvu prečítali, s jej obsahom bez výhrad súhlasia, prehlasujú, že zmluva nebola uzavretá v tiesni ani za nápadne nevýhodných podmienok a že zmluva obsahuje ich slobodnú, vážnu, určitú a zrozumiteľnú vôľu, na znak čoho ju v troch vyhotoveniach vlastnoručne podpísali.
2. Zmluva nadobúda platnosť dňom podpisu obidvoma zmluvnými stranami a účinnosť kumulatívnym splnením podmienok:
3. dňom nasledujúcim po dni jej zverejnenia v zmysle § 47a ods.1 Občianskeho zákonníka v platnom znení,
4. dňom schválenia predmetného verejného obstarávania poskytovateľom nenávratného finančného príspevku.
5. Táto zmluva je vyhotovená v 3 exemplároch, z toho jeden originál je pre Predávajúceho a dva originály pre Kupujúceho.
6. Túto zmluvu je možné meniť a dopĺňať len formou písomných dodatkov podpísaných štatutárnymi orgánmi oboch zmluvných strán, ktoré budú tvoriť neoddeliteľnú súčasť tejto zmluvy.
7. Vzťahy touto zmluvou neupravené sa riadia ustanoveniami Obchodného zákonníka v platnom znení.
8. Komunikácia medzi zmluvnými stranami pri plnení tejto zmluvy bude prebiehať v slovenskom jazyku. Zmluvné strany sa dohodli, že v prípade sporu bude rozhodné právo SR.

V Žarnovici, dňa V ................................

Kupujúci: Predávajúci: